**Theresa Garnett** (Leeds, 1888ko maiatzaren 17a - Londres, 1966ko maiatzaren 24a) sufragista britainiarra zen.

Biografia
---------

Theresa Garnett Leedsen jaio zen, Armley auzoan, 1888an. Joshua Garnetten eta Frances Theresa Garnetten alaba zen, eta erlijio-barnetegi batean hezi zuten.

### Ibilbidea

Irakasle zela Women's Social and Political Union (WSPU) elkartean sartu zen, Adela Pankhurstek 1907an emandako hitzaldiaren ondoren. 1909ko apirilean, hari buruz hitz egitea lortu zuen, beste lau ekintzailerekin parlamentuko atariko estatua batera kateatu zirenean, hain zuzen ere portaera mota hori debekatzen zuen lege baten aurka protestatzeko (desordena Westminsterreko jauregiko hormetan, parlamentua saioan zegoen bitartean). 1909ko udan, WSPUk egindako ekintza militanteengatik ere kondenatu eta kartzelaratu zuten bi aldiz, batez ere kartzelako zaindari baten aurkako indarkeriagatik, baina berehala askatu zuten, berak aldi bakoitzean hasten zituen gose-greben eraginez. 

1909ko azaroaren 14an, Winston Churchilli eraso egin zion Bristolgo geltokian azote batekin, baina ez zuen zauritu. Atxilotuta, hilabeteko kartzela-zigorra jaso zuen Horfieldeko kartzelan, ordena publikoaren aurka egiteagatik. Berehala hasi zuen gose-greba. Bortxaz elikatuta, bere gelaxkari sua ematen saiatu zen, eta ospitalera eraman behar izan zuten. WSPUk Holloway paparrekoa (en) eman zion, kartzelaratzearen sinbolo, baita ohorezko domina ere, gose-grebagatik.

1910ean, WSPUren antolatzaile bihurtu zen Camberwellen, baina, gero, utzi egin zuen mugimendua, ez baitzuen onartu WSPUk zuzendutako bandalismoen kanpaina. Hala ere, mugimendu feministaren aldeko izaten jarraitu zuen, eta, besteak beste, 1960an Women's Freedom League aldizkariaren ohorezko editore bihurtu zen.

Lehen Mundu Gerran, erizain gisa lan egin zuen Royal London Ospitalean eta fronteko lerroetan Frantzian.

1966an hil zen, ia txiro.

Erreferentziak
--------------

1. 1 2  *Women of the right spirit: paid organisers of the women's social and political union (WSPU) 1904-18*, par Krista Cowman
2. 1 2 3  *Women's Suffrage Movement: A Reference Guide 1866-1928*, par Elizabeth Crawford
3. 1 2  13 novembre 1909. Jeune ministre, Winston Churchill est agressé par la suffragette Theresa Garnett, sur lepoint.fr
4. 1 2 3  Theresa Garnett, biographie sur *Spartacus Educational*.
5. ↑  Description de sa photographie par le colonel Linley Blathwayt

Bibliografia
------------

* Elizabeth Crawford, « [Frances] Theresa Garnett (1888–1966) », dans Elizabeth Crawford, Women's Suffrage Movement. A Reference Guide 1866-1928, Londres, Routledge, 2001, ISBN 0415239265, 236-237 or.
* (en) Elizabeth Crawford, « Garnett, (Frances) Theresa (1888–1966) », dans Oxford Dictionary of National Biography, Oxford University Press, 2004 (linean irakurgai)

Lotutako artikuluak
-------------------

* Suffragette

* Sufragisten zerrenda
* Sufragisten zapia
* *Suffragette* filma
* Emakumeen sufragismoa

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q16222692
* Commonscat Multimedia: Theresa Garnett / Q16222692

---

 |

* Wd Datuak: Q16222692
* Commonscat Multimedia: Theresa Garnett / Q16222692